Súradnice: 49°10′59.9″S 16°33′9″V﻿ / ﻿49,183306°S 16,55250°V﻿ / 49.183306; 16.55250

**Kamenný vrch** je prírodná rezervácia v Česku, okrese Brno-mesto, v katastrálnych územiach Nový Lískovec a Kohoutovice, na juhovýchodných svahoch Kohoutovickej vrchoviny.

Ochrana
-------

Dôvodom ochrany je bohatý výskyt ponikleca veľkokvetého (*Pulsatilla grandis*), ktorý tu vytvára najväčšiu populáciu na svete, čítajúcu 55 tisíc trsov týchto rastlín. Rezervácia sa prekrýva s európsky významnou lokalitou **Kamenný vrch**, s kódom CZ0624067 o rozlohe 13,7752 ha. U nej je dôvodom ochrany teplomilná kvetena a tiež výskyt bystrušky južnej (*Carabus hungaricus*).

Mapa európsky významnej lokality Kamenný vrch.
Lokalita je z juhu a západu ohraničená ulicou Trávní, jej najdôležitejšou časťou sú stepné porasty, v severnej časti zahŕňa aj okraj lesa. Je čiastočne chránená oplotením a vybavená náučným chodníkom s ôsmimi panelmi, zameraná predovšetkým na detských návštevníkov. Starostlivosť o rezerváciu spočíva okrem údržby vybavenia aj v upratovaní po návštevníkoch, pravidelnom kosení a odstraňovaní príliš rozrastenej nepôvodnej vegetácie. O rezerváciu sa dlhodobo stará brnianske združenie Rezekvítek. Už tridsať rokov tu každoročne prebieha dobrovoľnícka brigáda, tzv. *Velká Kameňáková brigáda*, ktorá je obdobou kosenia bielokarpatských a beskydských lúk.

Lokalita Kamenný Vrch bola vyhlásená chránenou prírodnou pamiatkou uznesením Národného výboru mesta Brna 23. marca 1978, jeho nariadenie z 20. apríla 1989 ju určilo ako chránený prírodný výtvor. Do kategórie prírodná rezervácia bolo toto územie preradené vyhláškou Ministerstva životného prostredia ČR 395/1992 Zb. z 11. júna 1992 pod (zlým) názvom Kamenný vrch nad Myslivnou. Dňa 22. decembra 2004 bola na tomto území nariadením vlády 132/2005 Zb. tiež vyhlásená rovnomenná európsky významná lokalita Kamenný vrch.

Prírodné podmienky
------------------

### Geológia

V podloží sa nachádzajú diority brnianskeho masívu, prekryté plytkými pôdami kyslej aj nasýtenej variety kambizeme.

### Flóra

Vedľa ponikleca veľkokvetého (*Pulsatilla grandis*) a ponikleca lúčneho (*Pulsatilla pratensis* subsp. *Bohemica*) je zastúpená ostrica nízka (*Carex humilis*), dominujúca v teplomilných trávnikoch, ďalej čiernohlávok veľkokvetý (*Prunella grandiflora*), ľan tenkolistý (*Linum tenuifolium*), ľan rakúsky (*Linum austriacum*), ľanolistník prostredný (*Thesium linophyllon*), leopoldia chochlatá (*Muscari comosum*), sezel ročný (*seseli annuum*) alebo zúbkokvet žltý (*Orthantha lutea*), kríky ruža šípová (*Rosa canina*), ruža hrdzavá (*Rosa rubiginosa*), na severnom okraji je lokalita porastená borovicou lesnou (*Pinus sylvestris*), borovicou čiernou (*Pinus nigra*), smrekovcom opadavým (Larix deccidua), dubom zimným (*Quercus petraea*), hrabom obyčajným (*Carpinus betulus*) a lipou malolistou (*Tilia cordata*). Prítomnosť borovíc a smrekovcov na stepných častiach lokality mení životné podmienky a mnohé populácie sa s týmto limitujúcim faktorom nevedia vyrovnať. Preto je nutné pravidelné kosenie a prebierky v smrekovco-borovicových porastoch.

### Fauna

Dominuje teplomilný hmyz, mora ozdobná (*Perigrapha i-cinctum*), podobník (*Pyropteron triannuliformis*), očkáň kostravový (*Arethusana Arethusa*), z chrobákov krasoňov *Sphenoptera antiqua* a *S. substriata*, roháč veľký (*Lucanus cervus*) a bystruška južná (*Carabus hungaricus*), plazy zastupuje jašterica krátkohlavá (*Lacerta agilis*) a slepúch lámavý (*Anguis fragilis*), hniezdi tu krutohlav hnedý (*Jynx torquilla*), muchár sivý (*Muscicapa striata*), penica jarabá (*Sylvia nisoria*) a strakoš obyčajný (*Lanius collurio*).

Galéria
-------

* Južná časť rezervácieJužná časť rezervácie
* Pohľad na rozkvitnuté poniklece na lokalite v roku 2011Pohľad na rozkvitnuté poniklece na lokalite v roku 2011
* Rozkvitnuté ponikleceRozkvitnuté poniklece
* Lokalita v roku 2013Lokalita v roku 2013

Referencie
----------

1. ↑   *Stránky AOPK ČR* [online]. [Cit. 2014-10-11]. Dostupné online. (po česky)
2. ↑  DOUBRAVNICKÝ, Jan. *Podívejte se na světovou raritu. Nejvíc konikleců kvete za paneláky v Brně* [online].. Dostupné online.

Literatúra
----------

* Mackovčin P. (ed.). Chráněná území ČR. IX. Brněnsko. Praha: Agentura ochrany přírody a krajiny ČR, 2007, str. 245. ISBN 978-80-86064-66-6.

Pozri aj
--------

* Lesy mesta Brna
* Zoznam chránených území v okrese Brno-mesto

Iné projekty
------------

Commons
* Spolupracuj na Commons Commons ponúka multimediálne súbory na tému **Kamenný vrch (prírodná rezervácia)**

Externé odkazy
--------------

* Informácie o rezerváciu na webe AOPK
* Náučný chodník prírodnou rezerváciou Kamenný vrch
* Botany.cz

Zdroj
-----

*Tento článok je čiastočný alebo úplný preklad článku Kamenný vrch (přírodní rezervace) na českej Wikipédii.*

| * z
* d
* u
Chránené územia v okrese Brno-mesto  |
| --- |
| Chránená krajinná oblasť | 
* Moravský kras

 |
| Národná prírodná rezervácia | 
* Hádecká planinka

 |
| Národné prírodné pamiatky | 
* Červený kopec
* Stránská skála

 |
| Prírodné rezervácie | 
* Babí doly
* Bosonožský hájek
* Břenčák
* Černovický hájek
* Jelení žlíbek
* Kamenný vrch
* Krnovec
* Velký Hornek

 |
| Prírodné pamiatky | 
* Augšperský potok
* Bílá hora
* Holásecká jezera
* Junácká louka
* Kavky
* Kůlny
* Medlánecká skalka
* Medlánecké kopce
* Mniší hora
* Na skalách
* Netopýrky
* Obřanská stráň
* Pekárna
* Rájecká tůň
* Skalky u Přehrady
* Soběšické rybníčky
* Údolí Kohoutovického potoka
* Velká Klajdovka
* Žebětínský rybník

 |
| Prírodné parky | 
* Baba
* Podkomorské lesy

 |